PATVIRTINTA

Klaipėdos rajono savivaldybės tarybos

2018 m. gegužės 31 d. sprendimu Nr.T11-276

(Klaipėdos rajono savivaldybės tarybos 2018 m.

gruodžio d. sprendimo Nr. T11- redakcija)

**KLAIPĖDOS RAJONO SAVIVALDYBĖS MOKYKLŲ PEDAGOGŲ KELIONĖS IŠLAIDŲ KOMPENSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Klaipėdos rajono savivaldybės mokyklų pedagogų kelionės išlaidų kompensavimo tvarkos aprašas (toliau – Aprašas) reglamentuoja Klaipėdos rajono savivaldybės mokyklose dirbančių pedagogų, važiuojančių į darbą ir namus nuo 5 km iki 40 km atstumu, kelionės išlaidų kompensavimą. Aprašas taip pat nustato švietimo įstaigų direktorių kelionės išlaidų kompensavimą vykstant darbo reikalais į Gargždus, švietimo įstaigai priklausančius ikimokyklinio, bendrojo ugdymo skyrius.
2. Apraše vartojamos sąvokos:
   1. Mokykla – Klaipėdos rajono savivaldybės tarybos įsteigta biudžetinė įstaiga, kurios pagrindinė veikla yra formalusis ir (arba) neformalusis švietimas, ir (arba) švietimo pagalbos teikimas;

2.2. Pedagogas – asmuo, kurio pareigybė yra įtraukta į švietimo ir mokslo ministro patvirtintą pareigybių, kurias atliekant darbas yra laikomas pedagoginiu, sąrašą.

3. Lėšas kompensacijoms mokėti kasmet planuoja mokyklos direktorius ir duomenis pateikia Klaipėdos rajono savivaldybės administracijai.

4. Klaipėdos rajono savivaldybės mokyklų pedagogų kelionės išlaidų kompensavimo lėšų šaltinis – Savivaldybės tarybos sprendimu skirtos savivaldybės biudžeto lėšos, kurios numatomos kasmet tvirtinant savivaldybės biudžetą.

**II SKYRIUS**

**KELIONĖS IŠLAIDŲ KOMPENSAVIMAS**

5. Klaipėdos rajono savivaldybės mokyklų pedagogų kelionės išlaidų kompensavimo dydis – 0,10 euro už 1 km.

6. Gauti kelionės išlaidų kompensaciją gali:

6.1. pedagogai, kurių nuolatinė gyvenamoji vieta nesutampa su darbo vieta ir į darbą važinėja toliau nei 5 km;

6.2. pedagogai, kuriems paskirta mokyti mokinius, gyvenančius toliau nei 5 km nuo mokyklos, namuose;

6.3. pedagogai, kurie teikia švietimo pagalbą mokiniams, jų tėvams (globėjams, rūpintojams), gyvenantiems toliau nei 5 km nuo mokyklos.

6.4. Mokyklų direktoriai, kuriems iki 3 kartų per mėnesį kompensuojamos kelionės išlaidos vykstant darbo reikalais nuo mokyklos iki Gargždų ar iki įstaigai priklausančio ikimokyklinio, bendrojo ugdymo skyriaus, jei atstumas nuo mokyklos iki Gargždų ar skyriaus yra daugiau nei 5 km.

7. Kelionės maršruto ilgis pirmyn ir atgal apvalinamas kilometrais.

8. Pedagogai, pageidaujantys gauti kelionės išlaidų kompensaciją, pateikia mokyklos direktoriui:

8.1. prašymą, kuriame nurodo nuolatinę gyvenamąją vietą, atstumą nuo gyvenamosios vietos iki mokyklos ir atgal;

8.2. pasibaigus mėnesiui, užpildytą Pedagogų kelionės išlaidų kompensavimo mėnesio ataskaitą (Aprašo priedas), kurią pedagogams tvirtina mokyklos direktorius (toliau – Ataskaita).

9. Mokyklos direktorius įsakymu patvirtina pedagogų, pageidaujančių gauti kelionės išlaidų kompensaciją, sąrašą ir pedagogo kelionės maršrutą, kuriame nurodamas atstumas nuo gyvenamosios vietos iki mokyklos ir atgal ar darbo vietos pagal Aprašo 6.2, 6.3 punktus.

10. Mokyklų direktoriai, pageidaujantys gauti kelionės išlaidų kompensaciją, pateikia Švietimo skyriaus vedėjui:

10.1. prašymą, kuriame nurodo gyvenamąją vietą, atstumą nuo gyvenamosios vietos iki mokyklos ir atgal;

11.2. pasibaigus mėnesiui, užpildytą Ataskaitą, kurią tvirtina Švietimo skyriaus vedėjas. Ataskaitoje nurodomos ir dienos už kurias kompensuojamos kelionės išlaidos pagal Aprašo 6.4 punktą. Patvirtintą ataskaitą mokyklos direktorius pateikia mokyklos buhalteriui kelionės išlaidoms kompensuoti.

12. Švietimo skyriaus vedėjo teikimu Savivaldybės meras potvarkiu patvirtina direktorių, pageidaujančių gauti kelionės išlaidų kompensaciją, sąrašą ir direktoriaus kelionės maršrutus, kuriame nurodomas atstumas nuo gyvenamosios vietos iki mokyklos ir atgal.

13. Švietimo skyriaus vedėjo teikimu Savivaldybės meras potvarkiu patvirtina direktorių, kuriems kelionės išlaidos kompensuojamos pagal Aprašo 6.4 punktą, sąrašą ir direktoriaus kelionės maršrutus.

14. Kelionės išlaidų kompensacija pedagogams kiekvieną mėnesį apskaičiuojama ir mokama vadovaujantis darbo laiko apskaitos žiniaraščiu, darbo grafiku, Ataskaita ir šiuo Aprašu.

15. Kelionės išlaidų kompensacija nemokama pedagogo atostogų, nedarbingumo, komandiruočių metu.

16. Mokyklos lėšų poreikį kelionės išlaidoms kompensuoti planuoja kiekvienų metų įstaigos biudžete. Informaciją apie lėšų poreikį mokyklos teikia Biudžeto ir ekonomikos skyriui.

**III SKYRIUS**

**BAIGIAMOSIOS NUOSTATOS**

17. Kompensacijos mokėjimas nutraukiamas:

17.1. pedagogui nutraukus darbo sutartį;

17.2. pedagogui persikėlus gyventi arčiau nei 5 km nuo darbo vietos.

18. Pedagogai, mokyklų direktoriai atsako už pateiktų duomenų teisingumą.

19. Mokyklų direktoriai atsako už kelionės išlaidų paskyrimo pedagogams teisėtumą.

20. Mokyklų direktoriai, nesilaikantys šioje tvarkoje nustatytų reikalavimų, atsako pagal galiojančius Lietuvos Respublikos teisės aktus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_